**Høybråten skoles FAU (HFAU)**

**Årsmelding skoleåret 2015/2016**

**Styret (HFAU):**

Leder Inga Gjerdalen (valgt til høsten 2016) Ikke gjenvalg

Nestleder Bjørn Edvard Torbo (valgt til høsten 2016) Ikke gjenvalg

Styremedlem Erik Lund (valgt til høsten 2016)

Styremedlem Wenche Jakobsen (valgt til høsten 2017)

Styremedlem Charlotte Sætre (valgt til høsten 2017)

**Driftsstyret:**

Skolens driftsstyre er sammensatt av lærere, foreldrerepresentanter og politisk oppnevnte medlemmer. Rektor har møte og talerett, og legger fram saker til behandling. Driftsstyret har bl.a. ansvar for å vedta skolens budsjett, strategisk plan og årsplan. Driftsstyrets representanter fra foreldregruppa velges av årsmøtet på høsten og trer inn i sine verv 1. januar påfølgende år. Alle medlemmer av driftsstyret velges for to år.

Driftsstyret har i skoleåret 2016 hatt følgende representasjon av foresatte:

2016

leder/styremedlem Gjertrud Ruggli Høivik (valgt til 31.12.2016, gikk ut av styret juni 2016 siden hun ikke har barn på skolen lengere)

styremedlem Josef Noll (valgt til 31.12.2016, fung.styreleder ut 2016)

varamedlem Inga Gjerdalen (valgt til 31.12.2016, i styret fra juni 2016)

varamedlem Leela Borring Låstad (valgt til 31.12.2017)

varamedlem Ronny Maasø (valgt til 31.12.2017)

**Skolemiljøutvalget**

Foreldrerepresentanter 2015/2016:

Tove Lafton (valgt til høsten 2015) gjenvalg

Torgeir Ruden (valgt til høsten 2015) gjenvalg

**Møter**

HFAU har avholdt styremøter jevnlig gjennom skoleåret. Styret har ellers hatt løpende dialog via e-post. HFAU har god dialog med skolens ledelse og AKS v/leder Ingibjørg Jonasdottir. Egne møter er avholdt med skoleledelsen og AKS.

Det er avviklet 1 stormøte for alle foresatte høsten 2015, med visning og diskusjon omkring dokumentaren Den gode lærer. I tillegg ble det arrangert 1 møte med klassekontaktene våren 2016.

Skoleledelsen v/rektor Jan Gunnar Braaten og/eller assisterende rektor Ane Elisabeth Selinger har deltatt på møtene. Skoleledelsen har presentert resultater fra elevundersøkelsen, og ulike spørsmål og problemstillinger ble tatt opp til diskusjon. Siste elevundersøkelse viser at hoveddelen av skolens elever trives godt eller svært godt. De siste undersøkelsene indikerer dessverre en økning i antall barn ved skolen som følger seg mobbet eller trakassert. Skoleledelsen jobber med tiltak. HFAU er i dialog med skoleledelsen om hvordan resultatene følges opp. Skole – hjem samarbeid og åpenhet om skolens sosiale miljø er viktig.

Skolen har varslet at de vil ta initiativ til å opprette en gruppe som skal jobbe med tilrettelegging av skolens uteområde. Denne gruppa har hittil ikke kommet i gang.

Representanter fra styret har deltatt på møter for skolekrets C i regi av Oslo kommunale foreldreutvalg.

**Aktiviteter**

Styret bruker mest tid på HFAUs kjerneaktiviteter, dvs. Stikk innom og Gå til skolen (se nedenfor). HFAU deltok på foreldremøtet for 1. trinn for å gi generell info om HFAUs aktiviteter og vår nettside hfau.no.

Innsamling av kontaktinformasjon/distribusjonslister til foreldre utgjør et betydelig arbeid. Klassekontaktene er generelt flinke til å videreformidle informasjon. Viktig generell informasjon blir publisert i nyhetsbrev og på nettsiden vår.

Nytt bordtennisbord ble kjøpt inn våren 2015. Elevrådet har som tidligere år henvendt seg til FAU. Elevrådet er opptatt av tilrettelegging for lek/aktiviteter i skolegården og har bedt om innkjøp av baller. HFAU har kjøpt inn baller og elevrådet har administrert fordeling av ballene, i tillegg er det kjøpt inn balltre til slåball og div. andre aktivitetsleker.

Det er gitt tilskudd til gjennomføring av ballet på 7. Trinn. Dette er en fast ordning som takk for at 5. trinn arrangerer Stikk innom på 17. mai. Satsen er vedtatt økt fra 2000-4000 kr med virkning fra neste ball.

AKS har en anstrengt økonomi. Foreldregruppa må jobbe for at AKS også framover skal være i stand til å tilby barna våre gode og varierte aktiviteter. Bistand til innkjøp vurderes løpende.

**Stikk innom**

Hovedansvarlig for Stikk innom siste skoleår har vært Erik Lund, i samarbeid med Wenche Jacobsen og Inga Gjerdalen.

Det ble gjennomført 9 Stikk innom-arrangementer i sesongen 2015-2016, inkl. Stikk innom på 17. mai i regi av foreldrene på 5. trinn.

Stikk innom drives på dugnadsbasis av HFAU med god hjelp av foreldrene. Vi er avhengige av at 2 foreldre fra hvert klassetrinn stiller som vakter for at Stikk innom skal kunne gjennomføres på en trygg og sikker måte. Det er heldigvis god foreldreoppslutning.

Det er løpende behov for innkjøp og utskifting av utstyr. Også i 2016 er det kjøpt inn en del utstyr til stikk innom.

**Gå til skolen**

Ansvarlige har vært Charlotte Sætre med administrativ bistand fra Bjørn Edvard Torbo.

Det er gjennomført 4 kampanjer. Den første kampanjen ble gjennomført ved skolestart. Hver kampanjeperiode strekker seg over 2 uker, med foreldrevakter/foreldreaksjon ved skolestart tre dager i perioden. Gjennom kampanjene blir kjørende foreldre oppfordret til å la barna gå. HFAU oppfordrer til å etablere gå-grupper, gjerne i følge med voksne. Også de som går fra våre fire etablerte droppunkter i nærheten av skolen får poeng (dvs. fra KIWI, fra trafostasjonen i Linjeveien, fra nederst i *Olsebakken* og fra bunnen av *Nilsebakken*).

De to trinnene med størst andel gående i kampanjeperioden premieres for å stimulere til økt oppslutning om kampanjene. Ordninger for premiering for Gå til skolen er til vurdering. Ordningen med pengepremie til trinnene er avvikles, da denne ordningen er administrativt krevende. Uavhentede premier på 3500 kr går tilbake til FAU-kassen. Vinner på 1.-3. trinn får VIP-billetter (gratis inngang på rød løper) og gratis brus til Stikk innom. Det er svært god oppslutning om Gå til skolen-kampanjene, på de fleste trinn tilnærmet 100% deltakelse.

**Søknad om midler til egen trafikksikkerhetskampanje Gjensidigestiftelsen**

Med bakgrunn i de utfordringene vi har rundt hastighetene og trafikksikkerheten ønsker Høybråten skoles foreldresamarbeidsutvalg og Høybråten Vel å samarbeide om en aksjon som på flere måter engasjerer befolkningen i området og setter fokus på at alle som kjører i området senker farten for barnas sikkerhet. I skoleåret 2016/2017 er det aktuelt å gjennomføre følgende tiltak. Aktivitetene for økt trafikksikkerhet er avhengig av støtte fra Gjensidige og oppslutning fra lokale organisasjoner.:

* Refleksvester med merking "30 på Høybråten" til alle skolebarn fra 1.-4 trinn
* 2500 Flyers til alle husstander på Høybråten
* Klistremerke og handlenett med tekst: «Jeg kjører under 30 på Høybråten».
* Hastighetsmerking på privat grunn: På Høybråten er det 30 sone.
* Aksjoner og synlighet: bl.a. bruke Facebookgruppe m/429 medlemmer, underskriftskampanjer, samarbeid med andre FAU.

**Aktivitetsskolen**

Ansvarlig fra HFAU er Erik Lund. Det er gjennomført egne møter med aktivitetsskolen (AKS). Det er ønske fra AKS om enda tettere kontakt med foreldregruppa.

**Økonomi**

HFAU har god økonomi og hadde ved utgangen av august 2016 i underkant av 84 000 kroner på konto. I tillegg har Stikk innom en kontantkasse med veksel på kr 2000 og FAU har uavhentede premier til Stikk innom på kr 3500. Regnskapet for skoleåret 2015/16 viser et underskudd på ca. 800 kr. Dette var ca. 25000 kr lavere enn budsjettert, bl.a. er mindre utstyr kjøpt inn til Stikk innom enn planlagt.

HFAU har som mål at alle inntekter skal komme skolens elever til gode og det er ingen målsetting å generere store overskudd. I 2017 vil det være behov for å oppgradere en del utstyr på Stikk innom (ev. rød løper og spill mv.). Det er også aktuelt bidra med midler til aktiviteter på AKS. Skolen ønsker å sette ned et utvalg med representanter fra skolen, elevrådet, FAU og Skolemiljøutvalget for å vurdere tiltak i skolegården (klatrevegg er ønsket av elevene).

**Generelt**

Styret takker alle foresatte som påtar seg verv og stiller som vakter gjennom skoleåret. Det hadde ikke vært mulig å gjennomføre Stikk innom eller Gå til skolen uten innsatsen fra dere. Det rettes også en takk til foresatte på 5. trinn for Stikk innom-arrangementet 17. mai.

Vi ønsker å jobbe for en enda tettere dialog med gruppekontaktene kommende skoleår. Vi har forventninger til at enda flere klassekontakter prioriterer stormøtene og tar kontakt med oss.

Vi håper alle setter pris på den arbeidsinnsatsen styremedlemmene i HFAU legger ned. I tillegg takker vi skolens ledelse og ansatte for godt samarbeid.

Høybråten, 16. oktober 2016

Høybråten skoles FAU

**Driftsregnskap 2015/2016 og forslag til driftsbudsjett 2016/2017**





Note til driftsregnskap 2015/2016: De største postene under div. kostnader er innkjøp bordtennisbord (7 500), tilskudd til nyttårsball 2000, honorar til foreleser stormøte (2000), innkjøp av baller og leker til AKS/elevrådet (ca. 4000), samt markedsføring/trykksaker til ranselpost Gå til skolen.

**Valg av styrerepresentanter mv. Høybråten skole**

**skoleåret 2016/2017**

**Styret 2014/2015:**

**Styret (HFAU):**

Leder Inga Gjerdalen (valgt til høsten 2016) Ikke gjenvalg

Nestleder Bjørn Edvard Torbo (valgt til høsten 2016) Ikke gjenvalg

Styremedlem Erik Lund (valgt til høsten 2016) På gjenvalg

Styremedlem Wenche Jakobsen (valgt til høsten 2017)

Styremedlem Charlotte Sætre (valgt til høsten 2017)

På valg som styremedlem for 1 år:

1. Erik Lund (velges til høsten 2017)

På valg som styremedlem for 2 år:

1. Mari Brovoll (velges til høsten 2018)
2. Elisabeth Dae (velges til høsten 2018)
3. Anna Ohlson (velges til høsten 2018)

**Regnskap/Foresatte som skal gjennomgå HFAUs regnskap 2016/2017**

Inga Gjerdalen fortsetter å føre regnskapet inntil videre.

Ingen kandidater. Forslag til vedtak: Foreldrerådet gir styret fullmakt til å finne en foreldrerevisor dersom ingen melder seg i årsmøtet.

**Driftsstyret:**

Driftsstyrets representanter velges av foreldrerådet på høsten og trer inn i sine verv 1. januar påfølgende år. Alle medlemmer av driftsstyret velges i utgangspunktet for to år.

2016

leder/styremedlem Gjertrud Ruggli Høivik (valgt til 31.12.2016) ikke barn på skolen nå

styremedlem Josef Noll (valgt til 31.12.2016)

varamedlem Inga Gjerdalen (valgt til 31.12.2016)

varamedlem Leela Borring Låstad (valgt til 31.12.2017)

varamedlem Ronny Maasø (valgt til 31.12.2017)

På valg for 1/2 år:

Styremedlem Josef Noll (velges til 30.06.2017 pga. kontinuitet)

På valg for 2 år:

Styremedlem Berit Valsvik Maasø (velges til 31.12.2018)

**Skolemiljøutvalget**

På valg for 1 år (1.1.2017 – 31.12.2017):

Tove Lafton (gjenvalg)

Torgeir Ruden (gjenvalg)